Source: http://www.kaypahoito.fi/web/kh/suositukset/suositus?id=nix01774&suositusid=hoi50061
Timestamp: 2018-03-22 15:33:31+00:00
Document Index: 13031878

Matched Legal Cases: ['HD ', 'HD ', 'HD ', 'HD ', 'HD ', 'HD ', 'HD ', 'HD ', 'HD ', 'HD ']

Alle kouluikäisten lasten ADHD:n lääkehoito
ADHD-lääkkeiden käyttöä ei suositella alle 6-vuotiaille, ja vain muutamia RCT-tutkimuksia on tehty sitä nuorempien lasten ADHD-lääkehoidosta. Joissakin tapauksissa ADHD:n aiheuttama haitta toimintakyvylle on kuitenkin suuri eikä ensisijaisista lääkkeettömistä hoidoista ole aina riittävästi hyötyä.
Myös alle kouluikäisten ADHD-diagnoosin saaneiden lasten oireet voivat lievittyä metyylifenidaatti- ja atomoksetiinihoidolla, mutta kaikki eivät hyödy hoidosta.
Alle kouluikäinen lapsi tarvitsee erittäin yksilöllisesti räätälöidyn lääkehoidon.
Hoidosta hyötyvien osuus on pienempi kuin kouluikäisillä.
Hoidon teho ei välttämättä ole yhtä hyvä kuin kouluikäisillä.
Haittavaikutukset ovat tavallisia ja lääkkeen sieto huonompaa kuin kouluikäisillä.
Matalilla lääkeannoksilla ja annosta hitaasti nostamalla saadaan hyötyä ainakin osalle leikki-ikäisistä, joilla on vaikea ADHD.
Lääkehoitoa voidaan kokeilla vaikeahoitoisessa ADHD:ssa. Leikki-ikäisten ADHD on arvioitu tutkimuksissa vaikeaoireiseksi, kun
oireet ovat jatkuneet ainakin 9 kuukauden ajan
esim. Children's Global Assessment Scale -asteikolla (CGAS) arvioitu toimintakyky on heikentynyt kotona ja ainakin yhdessä muussa toimintaympäristössä (päivähoito, esikoulu) ja
oireet eivät ole lievittyneet riittävästi psykososiaalisilla hoitomuodoilla.
Metyylifenidaatilla lääkitys aloitetaan pienellä annoksella (2,5–5 mg x 1), jota nostetaan pieni annos kerrallaan tiiviissä hoitovasteen seurannassa (vähintään viikoittainen seuranta) «Subcommittee on Attention-Deficit/Hyperactivity Disorder., Steering Committee on Quality Improvement and Management., Wolraich M ym. ADHD: clinical practice guideline for the diagnosis, evaluation, an»1.
Yhdysvaltalaisen NIMH:n (National Institutes of Mental Health) tukemassa hyvätasoisessa satunnaistetussa monikeskustutkimuksessa (The Preschool ADHD Treatment Study, PATS) «March JS. The preschool ADHD Treatment Study (PATS) as the culmination of twenty years of clinical trials in pediatric psychopharmacology. J Am Acad Child Adolesc Psychiatry 2011;50:427-30 »2, «McGough J, McCracken J, Swanson J ym. Pharmacogenetics of methylphenidate response in preschoolers with ADHD. J Am Acad Child Adolesc Psychiatry 2006;45:1314-22 »3, «Kollins S, Greenhill L, Swanson J ym. Rationale, design, and methods of the Preschool ADHD Treatment Study (PATS). J Am Acad Child Adolesc Psychiatry 2006;45:1275-83 »4, «Greenhill L, Kollins S, Abikoff H ym. Efficacy and safety of immediate-release methylphenidate treatment for preschoolers with ADHD. J Am Acad Child Adolesc Psychiatry 2006;45:1284-93 »5, «Wigal T, Greenhill L, Chuang S ym. Safety and tolerability of methylphenidate in preschool children with ADHD. J Am Acad Child Adolesc Psychiatry 2006;45:1294-303 »6, «Swanson J, Greenhill L, Wigal T ym. Stimulant-related reductions of growth rates in the PATS. J Am Acad Child Adolesc Psychiatry 2006;45:1304-13 »7 tutkittiin metyylifenidaattihoidon tehokkuutta 5 viikon ja turvallisuutta 40 viikon kokeella 3–5-vuotiailla sekä sitä, eroavatko annostus ja titraaminen isompien lasten vastaavista. Eettinen arviointi oli pyydetty sekä NIMH:n että FDA:n jaostoilta.
Tutkittavilla oli vaikea-asteinen ADHD, joka ei ollut lievittynyt järjestetyn 10 viikon psykososiaalisen intervention aikana.
Tutkimukseen kuului 8 vaihetta: tutkimukseen ottaminen, käsikirjan mukainen vanhempainohjaus, baseline-arviointi, lääkkeen turvallisuuden testaus alkaen annoksesta 1,25 mg kahdesti vuorokaudessa lisäten annokseen 7,5 mg kolmasti vuorokaudessa, 5 viikkoa kestänyt tietokoneella satunnaistettu ja kaksoissokkoutettu crossover-titrausvaihe, 4-viikkoinen lumekontrolloitu kaksoissokkoutettu paralleelivaihe optimaalisella lääkeannoksella tai lumeella, jonka päätteeksi arviointi SNAP-kyselyllä (Swanson, Nolan, Pellham), 10 kuukauden pituinen avoin lääkehoito ja 6 viikon pituinen lumesubstituoitu lopetusvaihe «Kollins S, Greenhill L, Swanson J ym. Rationale, design, and methods of the Preschool ADHD Treatment Study (PATS). J Am Acad Child Adolesc Psychiatry 2006;45:1275-83 »4.
Metyylifenidaatti vähensi ADHD:n oireita merkitsevästi lumetta enemmän (p < 0,001, N = 165) «Greenhill L, Kollins S, Abikoff H ym. Efficacy and safety of immediate-release methylphenidate treatment for preschoolers with ADHD. J Am Acad Child Adolesc Psychiatry 2006;45:1284-93 »5. Kuitenkin vain 21 %:lla lapsista oireet poistuivat kokonaan optimaalisella metyylifenidaattiannoksella.
Effect size (ES) oli pienempi (keskimäärin 0,35 vanhempien ja 0,43 opettajien arviossa) kuin kouluikäisillä MTA-tutkimuksessa todettu (keskimäärin vanhempien arviossa 0,52 ja opettajien 0,75).
Metyylifenidaatin sieto oli kouluikäisiä huonompi ja annokset jäivät pienemmiksi «Wigal T, Greenhill L, Chuang S ym. Safety and tolerability of methylphenidate in preschool children with ADHD. J Am Acad Child Adolesc Psychiatry 2006;45:1294-303 »6, «Swanson J, Greenhill L, Wigal T ym. Stimulant-related reductions of growth rates in the PATS. J Am Acad Child Adolesc Psychiatry 2006;45:1304-13 »7.
Keskimääräinen optimaalinen metyylifenidaattiannos oli 14,2 ± 8,1 mg/vrk (0,7 ± 0,4 mg/kg/vrk).
Paras metyylifenidaattiannos ei korreloinut merkitsevästi ikään tai painoon.
Yksi kymmenestä keskeytti lääkehoidon.
30 prosentilla oli kohtalaisia tai vakavia haittavaikutuksia kuten tunnepurkauksia, nukahtamisvaikeutta, pakko-oireista käytöstä tai ajatuksia, ruokahaluttomuutta ja ärtyneisyyttä.
Kliinisesti merkittävä kasvun väheneminen todettiin sekä pituuden että painon kehityksessä lääkehoidon aikana; pituuden kehitys hidastui 20 % eli 1,38 cm/v (z-pituus -0,3/v) ja painon kehitys hidastui 55 % eli 1,32 kg/v (z-paino -0,5/v).
Kardiovaskulaarisia haittavaikutuksia ei todettu, mutta pulssi ja verenpaine nousivat alkuvaiheen arvoista. Kahdeksalla lapsella todettiin kertamittauksessa ikänormin ylittävä verenpainearvo.
Atomoksetiini aloitetaan korkeintaan annoksella noin 0,5 mg/kg ja nostetaan viikoittain hoitovastetta ja haittavaikutuksia seuraten tarvittaessa tavoiteannokseen 1,2 mg/kg asti.
Atomoksetiinia verrattiin lumehoitoon 8 viikkoa kestäneessä tutkimuksessa «Kratochvil CJ, Vaughan BS, Stoner JA ym. A double-blind, placebo-controlled study of atomoxetine in young children with ADHD. Pediatrics 2011;127:e862-8 »8 5–6-vuotiailla lapsilla, joilla oli vaikea-asteinen ADHD (N = 101).
Lääkehoidon lisäksi annettiin psykoedukaatioaineistoa ja käyttäytymisen ohjausta jokaisella tapaamiskerralla.
ADHD-IV RS pisteissä oli merkittävä ero lumeeseen vanhempien (MD = -13,2 (± 1,2) ja -5,8 (± 1,2), p = 0,009) ja opettajien (p = 0,02) arviossa.
Tulos nähtiin sekä hyperaktiivisuus-impulsiivisuus- että tarkkaamattomuusosioissa ja tuli esille viikolla 6.
62 %:lla atomoksetiinia saaneista CGI:llä arvioituna oli edelleen kohtalaisesti – vaikeasti oireita tutkimuksen lopussa.
Atomoksetiini aloitettiin annoksella 0,5 mg/kg ja nostettiin viikoittain vasteen ja haittavaikutusten mukaan tarvittaessa 1,8 mg/kg asti. Lopullinen annos oli keskimäärin 1,4 mg/kg.
Heikentynyt ruokahalu, GI-oireet ja väsymys olivat yleisiä.
PATS:n pitkittäisseuranta osoittaa, että alle kouluikäisten ADHD-oireet jatkuvat kouluiässä ja vaativat pitkäaikaista hoitoa «Riddle MA, Yershova K, Lazzaretto D ym. The Preschool Attention-Deficit/Hyperactivity Disorder Treatment Study (PATS) 6-year follow-up. J Am Acad Child Adolesc Psychiatry 2013;52:264-278.e2 »9, «Vitiello B, Lazzaretto D, Yershova K ym. Pharmacotherapy of the Preschool ADHD Treatment Study (PATS) Children Growing Up. J Am Acad Child Adolesc Psychiatry 2015;54:550-6 »10.
Keskimäärin 4,4 vuoden iässä aloitetun metyylifenidaattihoidon seurantatutkimuksissa 3, 4 ja 6 vuotta myöhemmin arvioitiin ADHD-diagnoosia ja vaikeusastetta.
Vaikeusaste lievittyi vanhempien ja opettajien arvioinnin mukaan 3 vuoteen mennessä, mutta pysyi sen jälkeen kohtalaisen vaikeana tai vaikeana 6 seurantavuoteen asti.
Kuudentena seurantavuotena ADHD-kriteerit ja haitan aste täyttyivät 89 %:lla.
3 vuoden kuluttua lääkityksen aloittamisesta (ikä 7,4 vuotta) 34 %:lla ei ollut lääkehoitoa, mutta 6 vuoden seurannassa (ikä 10,4 vuotta) ADHD-lääkitystä käytti taas 71 %; lisäksi 10 %:lla oli antipsykootti ja osalla SSRI-lääke.
85 % niistä, jotka saivat stimulanttia kolmantena seurantavuonna, jatkoi sitä kuudentena vuonnakin.
March JS. The preschool ADHD Treatment Study (PATS) as the culmination of twenty years of clinical trials in pediatric psychopharmacology. J Am Acad Child Adolesc Psychiatry 2011;50:427-30 «PMID: 21515189»PubMed
McGough J, McCracken J, Swanson J ym. Pharmacogenetics of methylphenidate response in preschoolers with ADHD. J Am Acad Child Adolesc Psychiatry 2006;45:1314-22 «PMID: 17023870»PubMed
Kollins S, Greenhill L, Swanson J ym. Rationale, design, and methods of the Preschool ADHD Treatment Study (PATS). J Am Acad Child Adolesc Psychiatry 2006;45:1275-83 «PMID: 17023869»PubMed
Greenhill L, Kollins S, Abikoff H ym. Efficacy and safety of immediate-release methylphenidate treatment for preschoolers with ADHD. J Am Acad Child Adolesc Psychiatry 2006;45:1284-93 «PMID: 17023867»PubMed
Wigal T, Greenhill L, Chuang S ym. Safety and tolerability of methylphenidate in preschool children with ADHD. J Am Acad Child Adolesc Psychiatry 2006;45:1294-303 «PMID: 17028508»PubMed
Swanson J, Greenhill L, Wigal T ym. Stimulant-related reductions of growth rates in the PATS. J Am Acad Child Adolesc Psychiatry 2006;45:1304-13 «PMID: 17023868»PubMed
Kratochvil CJ, Vaughan BS, Stoner JA ym. A double-blind, placebo-controlled study of atomoxetine in young children with ADHD. Pediatrics 2011;127:e862-8 «PMID: 21422081»PubMed
Riddle MA, Yershova K, Lazzaretto D ym. The Preschool Attention-Deficit/Hyperactivity Disorder Treatment Study (PATS) 6-year follow-up. J Am Acad Child Adolesc Psychiatry 2013;52:264-278.e2 «PMID: 23452683»PubMed
Vitiello B, Lazzaretto D, Yershova K ym. Pharmacotherapy of the Preschool ADHD Treatment Study (PATS) Children Growing Up. J Am Acad Child Adolesc Psychiatry 2015;54:550-6 «PMID: 26088659»PubMed
Artikkelin tunnus: nix01774 ( 000.000)